b'\n_START_ARTICLE_\nPortugalska ladjica\n_START_SECTION_\nHrana in na\xc4\x8din prehranjevanja\n_START_PARAGRAPH_\nPod plinskimi mehurji portugalske ladjice se nahajajo trume polipov, od katerih visi navzdol veliko \xc5\xa1tevilo lovk. Nekatere teh lovk imajo o\xc5\xbeigalke, ki imajo nalog, da vsako majhno ribo, ki pride v bli\xc5\xbeino, omrtvijo. O\xc5\xbeigalke imajo tudi mi\xc5\xa1ice in takoj, ko je plen omamljen, ga dvignejo h koloniji polipov, ki le\xc5\xbei pod plinskim mehurjem. Tukaj se spravijo nad plen posebni polipi za hranjenje ter ga pou\xc5\xbeijejo. Portugalska ladjica zgrabi vsako ribo, ki jo lahko obvlada._NEWLINE_Ne glede na to goji poseben odnos z majhno ribico, imenovano okroglorepko, ki ji pomaga pri lovljenju plena.\n_START_SECTION_\nObna\xc5\xa1anje\n_START_PARAGRAPH_\nPortugalske ladjice zasledimo v toplih svetovnih morjih, pogosto v skupinah na tiso\xc4\x8de.Njihovi ble\xc5\xa1\xc4\x8de\xc4\x8di barvni plinasti mehurji, ki prepu\xc5\xa1\xc4\x8dajo svetlobo, gledajo pribli\xc5\xbeno 15 centimetrov iz vode ter delujejo kot jadro. \xc5\xa0e bolj izredno pa je to, da lahko \xc5\xbeival, da obdr\xc5\xbei dolo\xc4\x8deno smer, kri\xc5\xbeari celo diagonalno na veter. To o\xc5\xbeigalko se obi\xc4\x8dajno najde v bli\xc5\xbeini morske obale, medtem ko se v toplej\xc5\xa1ih morjih pusti odnesti celo do zemeljskih te\xc4\x8dajnikov. Vendar pa jo mo\xc4\x8dni, na obalo usmerjeni vetrovi, lahko spihajo tudi na kopno.\n_START_SECTION_\nRazmno\xc5\xbeevanje\n_START_PARAGRAPH_\nKako se portugalska ladjica razmno\xc5\xbeuje \xc5\xa1e ni popolnoma pojasnjeno. Vsekakor pa je znano, da se znotraj kolonije nahajajo polipi, ki so pristojni za razmno\xc5\xbeevanje. Iz teh nastajajo na nespolni na\xc4\x8din nove kolonije. Gledano tako, se lahko vsaka portugalska ladjica vedno ponovno razmno\xc5\xbeuje sama, kar bi lahko obrazlo\xc5\xbeilo njihovo ogromno \xc5\xa1tevilo. Poleg tega se tudi predvideva, da portugalska ladjica ob smrti izlo\xc4\x8di jaj\xc4\x8deca ter spermije v morje, iz oplojenih jaj\xc4\x8dec se zopet razvijejo nove o\xc5\xbeigalke.\n_START_SECTION_\nPosebna prilagoditev\n_START_PARAGRAPH_\nPortugalska ladjica je oboro\xc5\xbeena z velikim \xc5\xa1tevilom nematocistov (o\xc5\xbeigalk). So sicer zelo majhne, vendar pa vsaka vsebuje zavito votlo cev\xc4\x8dico, ki je prevle\xc4\x8dena s tankimi dla\xc4\x8dicami. Vsak pritisk na izrastek kot npr. be\xc5\xbeen dotik ribe, ki plava mimo, spro\xc5\xbei mehanizem. O\xc5\xbeigalke se izstrelijo kot majhne harpune v svoj plen, vendar ostanejo povezane z lovkami.Vsebujejo nevaren strup, ki je podoben strupu kobre. Ribe od njega poginejo, pri \xc4\x8dloveku pa povzro\xc4\x8di vro\xc4\x8dico, \xc5\xa1ok ter te\xc5\xbeave z dihanjem.\n_START_SECTION_\nNahajali\xc5\xa1\xc4\x8da\n_START_PARAGRAPH_\nNajdemo jih povsod v toplih morjih sveta, najbolj pa je raz\xc5\xa1irjena v zalivskem toku severnega Atlantika v subtropskih vodah Indijskega in Tihega oceana.\n_START_SECTION_\nZa\xc5\xa1\xc4\x8dita vrste\n_START_PARAGRAPH_\nMalo je znanega o tem, kako ob\xc4\x8dutljiva je portugalska ladjica na onesna\xc5\xbeevanje morja in na zmanj\xc5\xa1ano \xc5\xa1tevilo rib, vendar pa sedaj ta vrsta ni neposredno ogro\xc5\xbeena.'